CELEX: 32009D0893
Language: mt
Date: 2009-11-30 00:00:00
Title: 2009/893/KE: Deċiżjoni tal-Kummissjoni tat- 30 ta’ Novembru 2009 dwar l-importazzjoni ta' semen ta' annimali domestiċi tal-ispeċi porċina fil-Komunità fir-rigward ta' listi ta' pajjiżi terzi u ċ-ċentri tal-ġbir tas-semen, u r-rekwiżiti għaċ-ċertifikazzjoni (notifikata bid-dokument numru C(2009) 9354) (Test b’relevanza għaż-ŻEE)

5.12.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 320/12
               
            DEĊIŻJONI TAL-KUMMISSJONI
      tat-30 ta’ Novembru 2009
      dwar l-importazzjoni ta' semen ta' annimali domestiċi tal-ispeċi porċina fil-Komunità fir-rigward ta' listi ta' pajjiżi terzi u ċ-ċentri tal-ġbir tas-semen, u r-rekwiżiti għaċ-ċertifikazzjoni
      (notifikata bid-dokument numru C(2009) 9354)
      (Test b’relevanza għaż-ŻEE)
      (2009/893/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 90/429/KEE tas-26 ta' Ġunju 1990 li tistabbilixxi r-rekwiżiti tas-saħħa tal-bhejjem applikabbli għal kummerċ intra-Komunitarju u għall-importazzjonijiet ta’ semen ta’ bhejjem domestiċi tal-ispeċi tal-majjali (1), u b'mod partikolari l-Artikolu 7(1), l-Artikolu 8(1), l-Artikolu 9(2) u 3 u l-Artikolu 10(2) tagħha,
      Billi:
      
                  (1)
               
               
                  Id-Direttiva 90/429/KEE tistabbbilixxi l-kundizzjonijiet ta’ saħħa tal-annimali applikabbli għal kummerċ intra-Komunitarju f’pajjiżi terzi u importazzjonijiet minnhom ta’ semen ta’ annimali domestiċi tal-ispeċi porċina. Din tipprevedi li Stat Membru jista’ jawtorizza l-importazzjoni ta’ dan it-tip ta’ semen minn dawk il-pajjiżi terzi biss li jidhru f’lista mħejjija bi qbil mal-proċedura stabbilita hemmhekk. Id-Direttiva 90/429/KEE tipprevedi wkoll li, permezz tal-istess proċedura, għandha titħejja lista ta’ ċentri approvati għall-ġbir ta’ semen li minnha l-Istati Membri jistgħu jawtorizzaw l-importazzjoni ta’ semen li joriġina minn dawk il-pajjiżi terzi.
               
            
                  (2)
               
               
                  Barra minn hekk, id-Direttiva 90/429/KEE tipprevedi li l-kunsinni tas-semen għandhom jiġi akkumpanjati minn ċertifikat dwar saħħet l-annimal, li l-mudell tiegħu jrid ikun jikkorrispondi ma' eżemplari mfassal skont dik id-Direttiva.
               
            
                  (3)
               
               
                  Id-Deċiżjoni tal-Kummissjoni 2002/613/KE tad-19 ta’ Settembru 2002 dwar il-kundizzjonijiet għall-importazzjoni tas-semen tal-annimali domestiċi tal-ispeċi tal-porċini (2), tistipula lista ta’ pajjiżi terzi li minnhom l-Istati Membri għandhom jawtorizzaw l-importazzjoni tas-semem. Dik il-lista hija stabbilita abbażi tal-istatus ta' saħħet l-annimali ta' dawk il-pajjiżi terzi.
               
            
                  (4)
               
               
                  Id-Deċiżjoni 2002/613/KE tistabbilixxi wkoll lista ta’ ċentri tal-ġbir tas-semen li minnhom l-Istati Membri għandhom jawtorizzaw l-importazzjoni tas-semen.
               
            
                  (5)
               
               
                  Għadd ta’ ċentri tal-ġbir tas-semen fil-Kanada u l-Istati Uniti huma attwalment inklużi f’dik il-lista. Dawk il-pajjiżi terzi talbu li jsiru diversi emendi għar-reġistrazzjonijiet taċ-ċentri tagħhom tal-ġbir tas-semen inklużi fil-lista. Xi wħud minn dawk l-emendi jikkonċernaw dettalji amministrattivi jew it-tneħħija ta' ċentri li diġà ġew approvati, filwaqt li xi wħud jikkonċernaw iż-żieda ta' ċentri ġodda.
               
            
                  (6)
               
               
                  Il-Kanada u l-Istati Uniti pprovdew garanziji xierqa rigward il-konformità taċ-ċentri l-ġodda tal-ġbir tas-semen mal-kundizzjonijiet xierqa stabbiliti fid-Direttiva 90/429/KEE u ċ-ċentri tal-ġbir tas-semen ikkonċernati ġew uffiċjalment approvati għall-esportazzjoni lejn il-Komunità mis-servizzi veterenarji ta' dawk il-pajjiżi terzi. Il-lista ta’ ċentri approvati għall-ġbir tas-semen stabbilita fid-Deċiżjoni 2002/613/KE għandha għalhekk tiġi emendata skont dan.
               
            
                  (7)
               
               
                  Iċ-ċertifikat veterinarju mudell fl-Anness III tad-Deċiżjoni 2002/613/KE jinkludi l-kundizzjonijiet ta' saħħet l-annimali għall-importazzjoni ta' semen fil-Komunità. Dawk il-kundizzjonijiet mhumiex konsistenti għal kollox ma’ dawk stabbiliti fil-Kodiċi tas-Saħħa tal-Annimali Terrestri tal-Organizzazzjoni Dinjija għas-Saħħa tal-Annimali (Kodiċi tas-Saħħa tal-Annimali Terrestri) u għaldaqstant, iridu jiġu aġġornati.
               
            
                  (8)
               
               
                  Barra minn hekk, id-Deċiżjoni tal-Kummissjoni 2007/240/KE (3) tipprevedi li ċ-ċertifikati varji veterinarji, pubbliċi u ta' saħħet l-annimali meħtieġa għall-importazzjoni fil-Komunità ta' annimali ħajjin, semen, embrijuni, ova u prodotti li joriġinaw mill-annimali għandhom jissejsu fuq il-mudelli standard għaċ-ċertifikati veterinarji stabbiliti fl-Anness I tagħha.
               
            
                  (9)
               
               
                  Skont dan, il-mudell taċ-ċertifikat tas-saħħa stabbilit fl-Anness III tad-Deċiżjoni 2002/613/KE għandu jiġi emendat biex iqis il-partijiet relevanti tal-Kodiċi tas-Saħħa tal-Annimali Terrestri u tal-mudell standard relevanti stabbilit fl-Anness I tad-Deċiżjoni 2007/240/KE.
               
            
                  (10)
               
               
                  L-Anness IV tad-Deċiżjoni 2002/613/KE jistabbilixxi ċertifikat veterinarju mudell li għandu jintuża meta jiġu importati kunsinni ta' semen fil-Komunità mill-Iżvizzera. Madankollu, hemm previsti rekwiżiti ta’ ċertifikazzjoni speċifiċi fil-punt 3(b) tal-Kapitolu VIII(B) tal-Appendiċi 2 tal-Anness 11 tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fil-Prodotti Agrikoli (4). Dak il-Ftehim kien approvat permezz tad-Deċiżjoni 2002/309/KE, Euratom tal-Kunsill u tal-Kummissjoni dwar il-Ftehim dwar Kooperazzjoni Xjentifika u Teknoloġika, tal-4 ta’ April 2002 dwar il-konklużjoni tas-seba’ Ftehim mal-Konfederazzjoni Żvizzera (5).
               
            
                  (11)
               
               
                  Fid-dawl ta’ dawk ir-rekwiżiti speċifiċi, jixraq li l-kunsinni tas-semen mill-Iżvizzera importati fil-Komunità jakkumpanjahom ċertifikat dwar is-saħħa mfassal skont il-mudell użat għall-Kummerċ intra-Komunitarju fis-semen u stabbilit fl-Anness D tad-Direttiva 90/429/KEE, bl-adattazzjonijiet iffissati fil-punt 3 tal-Kapitolu VIII(B) tal-Appendiċi 2 tal-Anness 11 tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fil-Prodotti Agrikoli. L-Anness IV tad-Deċiżjoni 2002/613/KE għandu għalhekk jitħassar.
               
            
                  (12)
               
               
                  Fl-applikazzjoni ta’ din id-Deċiżjoni, għandhom jitqiesu r-rekwiżiti taċ-ċertifikazzjoni speċifiċi u tal-attestazzjonijiet tal-mudell tas-saħħa li jistgħu jiġu stabbiliti skont il-Ftehim bejn il-Komunità Ewropea u l-Gvern tal-Kanada dwar miżuri sanitarji biex tiġi mħarsa s-saħħa pubblika u tal-annimali fir-rigward tal-kummerċ fl-annimali ħajjin u l-prodotti tal-annimali (6), kif approvat mid-Deċiżjoni tal-Kunsill 1999/201/KE (7).
               
            
                  (13)
               
               
                  Fl-applikazzjoni ta’ din id-Deċiżjoni, għandhom jitqiesu wkoll ir-rekwiżiti taċ-ċertifikazzjoni speċifiċi u tal-attestazzjonijiet tal-mudell tas-saħħa li jistgħu jiġu stabbiliti skont il-Ftehim bejn il-Komunità Ewropea u New Zealand dwar miżuri sanitarji applikabbli għall-kummerċ fl-annimali ħajjin u l-prodotti tal-annimali (8), kif approvat mid-Deċiżjoni tal-Kunsill 97/132/KE (9).
               
            
                  (14)
               
               
                  Minħabba ċ-ċarezza u l-konsistenza tal-leġiżlazzjoni Komunitarja, id-Deċiżjoni 2002/613/KEE għandha tiġi rrevokata u sostitwita minn din id-Deċiżjoni.
               
            
                  (15)
               
               
                  Biex jiġi evitat kull tip ta' tħarbit fil-kummerċ, l-użu ta' ċertifikati tas-saħħa maħruġa skont id-Deċiżjoni 2002/613/KE għandu jkun awtorizzat matul perjodu ta' tranżizzjoni.
               
            
                  (16)
               
               
                  Id-Direttiva tal-Kunsill 2008/73/KE (10) emendat id-Direttiva 90/429/KEE u introduċiet proċedura ssimplifikata tal-elenkar u l-pubblikazzjoni tal-lista taċ-ċentri tal-ġbir tas-semen fil-pajjiżi terzi approvati għall-importazzjoni tas-semen fil-Komunità.
               
            
                  (17)
               
               
                  Skont il-proċedura l-ġdida, li għandha tibda tapplika mill-1 ta’ Jannar 2010, il-Kummissjoni ma tibqax ikollha l-kompetenza li tikkompila l-lista. Il-lista taċ-ċentri tal-ġbir tas-semen approvati mill-awtorità kompetenti tal-pajjiż terz skont il-kundizzjonijiet stabbiliti fid-Direttiva 90/429/KEE, u li minnhom tista’ tintbagħat is-semen fil-Komunità, ikollha biss tingħadda lill-Kummissjoni, li għandha tpoġġiha għad-dispożizzjoni tal-pubbliku għal finijiet ta’ informazzjoni.
               
            
                  (18)
               
               
                  Minħabba l-proċedura l-ġdida introdotta permezz tad-Direttiva 2008/73/KE, id-dispożizzjoni dwar il-lista ta' ċentri approvati għall-ġbir tas-semen stipulata f'din id-Deċiżjoni għandha tiskadi fil-31 ta' Diċembru 2009.
               
            
                  (19)
               
               
                  Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
               
            ADOTTAT DIN ID-DEĊIŻJONI:
      Artikolu 1
      L-importazzjoni tas-semen
      Kunsinni ta' semen minn pajjiżi terzi għandhom jiġu importati fil-Komunità biss jekk ikunu konformi mal-kundizzjonijiet li ġejjin:
      
                  (a)
               
               
                  ikunu ġejjin mill-pajjiżi terzi elenkati fl-Anness I;
               
            
                  (b)
               
               
                  ikunu akkumpanjati minn ċertifikat tas-saħħa mfassal skont il-mudell ta’ ċertifikat tas-saħħa stipulat fil-Parti 1 tal-Anness II, mimli skont in-noti ta' spjegazzjoni stipulati fil-Parti 2 tal-Anness II; madankollu, fejn hemm stabbiliti rekwiżiti speċifiki dwar iċ-ċertifikazzjoni fi ftehimiet bilaterali bejn il-Komunità u pajjiżi terzi, dawk ir-rekwiżiti għandhom japplikaw;
               
            
                  (c)
               
               
                  ikunu konformi mar-rekwiżiti stabbiliti fiċ-ċertifikat tas-saħħa msemmi fil-punt (b);
               
            
                  (d)
               
               
                  ikunu ġejjin minn ċentru tal-ġbir tas-semen elenkat fl-Anness III.
               
            Artikolu 2
      Kundizzjonijiet ġenerali dwar it-trasport ta' kunsinni ta' semen lejn il-Komunità
      1.   Il-kunsinni ta’ semen ma għandhomx jiġu trasportati fl-istess kontenitur ma’ kunsinni oħra ta' semen li:
      
                  (a)
               
               
                  mhumiex maħsuba li se jiddaħħlu fil-Komunità; jew
               
            
                  (b)
               
               
                  huma ta’ status ta' saħħa inferjuri.
               
            2.   Matul it-trasport lejn il-Komunità, il-kunsinni tas-semen għandhom jitpoġġew ġo kontenituri magħluqa u ssiġillati u s-siġill ma għandux jitkisser waqt it-trasport.
      Artikolu 3
      Revoka
      Id-Deċiżjoni 2002/613/KE hija revokata.
      Artikolu 4
      Dispożizzjonijiet tranżizzjonali
      Bħala deroga mill-Artikolu 1(b), il-kunsinni ta’ semen li ċ-ċertifikati tas-saħħa għalihom jinħarġu qabel il-31 ta' Mejju 2010 skont il-mudelli stipulati fl-Annessi III u IV tad-Deċiżjoni 2002/613/KE għandhom jiġu aċċettati għall-importazzjoni fili-Komunità sat-30 ta’ Ġunju 2010.
      Artikolu 5
      Applikabilità
      Din id-Deċiżjoni għandha tapplika mill-15 ta’ Diċembru 2009.
      Madankollu, l-Artikolu 1(d) għandu japplika biss mill-15 ta’ Diċembru 2009 sal-31 ta’ Diċembru 2009.
      Artikolu 6
      Id-destinatarji
      Dan id-Deċiżjoni hija indirizzata lill-Istati Membri.
      
         Magħmul fi Brussell, it-30 ta’ Novembru 2009.
         
            
               Għall-Kummissjoni
            
            Androulla VASSILIOU
            
               Membru tal-Kummissjoni
            
         
      
      
         (1)  ĠU L 224, 18.8.1990, p. 62.
      
         (2)  ĠU L 196, 25.7.2002, p. 45.
      
         (3)  ĠU L 104, 21.4.2007, p. 37.
      
         (4)  ĠU L 114, 30.4.2002, p. 132.
      
         (5)  ĠU L 114, 30.4.2002, p. 1.
      
         (6)  ĠU L 71, 18.3.1999, p. 3.
      
         (7)  ĠU L 71, 18.3.1999, p. 1.
      
         (8)  ĠU L 57, 26.2.1997, p. 5.
      
         (9)  ĠU L 57, 26.2.1997, p. 4.
      
         (10)  ĠU L 219, 14.8.2008, p. 40.
      
         ANNESS I
         
            Lista ta' pajjiżi terzi li minnhom l-Istati Membri għandhom jawtorizzaw l-importazzjoni ta' semen ta' annimali domestiċi tal-ispeċi porċina
         
         
                     Kodiċi ISO
                  
                  
                     Isem il-pajjiż terz
                  
                  
                     Rimarki
                  
               
                     CA
                  
                  
                     Il-Kanada
                  
                  
                      
                  
               
                     CH
                  
                  
                     L-Iżvizzera (*)
                     
                  
                  
                      
                  
               
                     NZ
                  
                  
                     New Zealand
                  
                  
                      
                  
               
                     US
                  
                  
                     L-Istati Uniti
                  
                  
                      
                  
               
            (*)  Iċ-ċertifikati huma skont il-Ftehim bejn il-Komunità Ewropea u l-Konfederazzjoni Żvizzera dwar il-kummerċ fi prodotti agrikoli (ĠU L 114, 30.4.2002, p. 132.).
      
      
         ANNESS II
         
            PARTI 1
         
         
            Mudell ta’ ċertifikat tas-saħħa għall-importazzjoni tas-semen tal-annimali domestiċi tal-ispeċi porċina
         
         
            
         Test ta 'immaġni
         
            Parti I: Detttalji tal-kunsinja mibghunta
            PAJJIŻ
            Iċ-ċertifikat veterinarju għall-UE
            I.1. Kunsinnatur
            Isem
            Indirizz
            Tel.Nru
            I.2. Numru ta' ċertifikat ta' riferenza
            I.2.a
            I.3. Awtorità ċentrali kompetenti
            I.4. Awtorità lokali kompetenti
            I.5. Destinatarju
            Isem
            Indirizz
            Kodiċi Postali
            Tel.Nru
            I.6. Persuna responsabbli mill-kunsinja fl-UE
            Isem
            Indirizz
            Kodiċi Postali
            Tel.Nru
            I.7. Pajjiż ta' oriġini
            Kodiċi ISO
            I.8. Regjun ta' origini
            Kodiċi
            I.9. Pajjiż ta' destinazzjoni
            Kodiċi ISO
            I.10. Reġjun ta' destinazzjoni
            Kodiċi
            I.11. Pajjiż ta' oriġini
            Isem
            Numru approvat
            Indirizz
            Isem
            Numru approvat
            Indirizz
            Isem
            Numru approvat
            Indirizz
            I.12. Post ta' destinazzjoni
            Isem
            Indirizz
            Kodiċi Postali
            I.13. Post ta' tgħabija
            I.14. Data ta' tluq
            I.15. Mezz ta' trasport
            Ajruplan
            Vaxxel
            Vagun
            Vejikolu tat-triq
            Oħrajn
            Identifikazzjoni:
            Referenzi Dokumentarji:
            I.16. BIP tad-dħul fl-UE
            I.17.
            I.18. Deskrizzjoni tal-prodott
            I.19. Kodiċi tal-Komodità (Kodiċi CN)
            05 11 99 85
            I.20. Kwantità
            I.21.
            I.22. Numru ta' pakketti
            I.23. Identifikazzjoni tal-kontenitur/ Numru ta' siġill
            I.24.
            I.25. Prodotti ċċertifikati
            Riproduzzjoni artifiċjali
            I.26. Għat-tranżitu fl-UE lejn Pajjiż Terz
            Pajjiż terz
            Kodiċi ISO
            I.27. Għall-importazzjoni jew l-ammissjoni fl-UE
            I.28.Identifikazzjoni tal-prodotti
            Speċi
            (Isem xjentifiku)
            Marka ta ’ identifikazzjoni
            Numru tal-approvazzjoni taċ-ċentru
            Kwantità
         
         
            
         Test ta 'immaġni
         
            Parti II: Ċertifikazzjoni
            PAJJIŻ
            Semen porċina
            II. Informazzjoni dwar is-saħħa
            II.a. Numru tar-referenza taċ-ċertifikat
            II.b.
            Jien, il-veterinarju uffiċjali sottoskritt, b'dan niċċertifika li:
            II.1. il- pajjiż esportatur …
            (isem il-pajjiż esportatur) (2)
            (1) jew [II.1.1. tul dawn l-aħħar 12-il xahar ma kellux każijiet tal-marda tal-ilsien u d-dwiefer, id-deni klassiku tal-ħnieżer, id-deni Afrikan tal-ħnieżer, mard vesikulari tal-ħnieżer u l-enċefalomjelite enterovirali porċina (il-marda ta’ Teschen),
            u l-ebda tilqim ma twettaq kontra xi waħda minn dawn il-mardiet tul it-12-il xahar li għaddew;]
            (1) jew [II.1.1. huwa rikonoxxut bħala ħieles mill-marda tal-ilsien u d-dwiefer mingħajr tilqim mill-Organizzazzjoni Dinjija tas-Saħħa tal-Annimali (OIE) u ħieles mid-deni klassiku tal-ħnieżer, mid-deni Afrikan tal-ħnieżer, mill-marda vesikulari tal-ħnieżer u mill-enċefalomjelite enterovirali porċina (il-marda ta’ Teschen) skont ir-regoli stabbiliti mill-Kodiċi tal-Annimali Terrestri tal-OIE;]
            II.2. iċ-ċentru tal-ġbir tas-semen li fih inġabret is-semen f'din il-kunsinna:
            II.2.1. huwa approvat għall-esportazzjoni lejn il-Komunità mis-servizzi veterinarji ta' … (isem il-pajjiż terz (2)) u jissodisfa r-rekwiżiti tal-Anness A tad-Direttiva tal-Kunsill 90/429/KEE (kundizzjonijiet marbuta mal-approvazzjoni u s-superviżjoni taċ-ċentri tal-ġbir tas-semen);
            II.2.2. kien jinsab f’żona mhux ristretta matul il-perjodu li beda tliet xhur qabel id-data tal-ġbir sad-data ta’ meta ntbagħat minħabba tifqigħa tal-marda tal-ilsien u d-dwiefer, tad-deni klassiku tal-ħnieżer, tad-deni Afrikan tal-ħnieżer, tal-marda vesikulari tal-ħnieżer, tal-enċefalomjelite enterovirali porċina (il-marda ta’ Teschen) u tal-istomatite vesikulari;
            II.2.3. matul il-perjodu li jibda 30 jum qabel id-data tal-ġbir tas-semen li se jkun esportat sad-data ta’ meta jintbagħat, kien ħieles mit-tuberkulożi, mill-bruċellożi, mill-marda ta’ Aujeszky, mir-rabbja;
            (1) jew [II.2.4. fih biss annimali li ma kinux imlaqqma kontra l-marda ta’ Aujeszky u li rreaġixxew b’mod negattiv għan-newtralizzazzjoni tas-serum jew tal-ELISA meta ntużaw l-antiġeni virali kollha tal-marda ta’ Aujeszky;]
            (1) jew [II.2.4. huwa ċentru fejn uħud miċ-ċingjali jew ilkoll kemm huma kienu mlaqqma kontra l-marda ta’ Aujeszky permezz tal-vaċċin gE imħassar; ċingjali bħal dawn li rriżultaw li kienu seronegattivi għall-marda ta’ Aujeszky qabel it-tilqima u li kienu suġġetti mhux qabel tliet ġimgħat wara għal eżami seroloġiku ieħor li ma weriex il-preżenza tal-antikorpi kkaġunati mill-vajrus tal-marda;]
            Il-kundizzjonijiet li japplikaw għad-dħul tal-annimali fiċ-ċentri tal-ġbir tas-semen approvati
            II.3. meta ddaħħlu fiċ-ċentru tal-ġbir tas-semen, l-annimali kollha:
            II.3.1. kienu suġġetti għal perjodu ta’ kwarantina ta’ mill-inqas 30 jum f’alloġġ approvat b’mod speċifiku għal dan il-għan mill-awtorità kompetenti, u fejn kienu preżenti biss l-annimali li kellhom għall-inqas l-istess stat ta’ saħħa;
            II.3.2. qabel ma ddaħħlu fl-alloġġ tal-kwarantina deskritt fil-punt II.3.1, intgħażlu minn merħliet jew stabbilimenti:
            II.3.2.1. li kienu ħielsa mill-bruċellożi skont il-Kodiċi tas-Saħħa tal-Annimali Terrestri tal-OIE;
            II.3.2.2. fejn l-ebda annimal imlaqqam kontra l-marda tal-ilsien u d-dwiefer ma kien preżenti matul it-12-il xahar ta’ qabel;
            II.3.2.3. fejn ma ġiet skoperta l-ebda evidenza klinika, seroloġika jew viroloġika tal-marda ta’ Aujeszky fit-12-il xahar ta’ qabel;
            II.3.2.4. li ma kinux jinsabu f’żona ristretta ddefinita skont id-dispożizzjonijiet tal-leġiżlazzjoni nazzjonali minħabba li feġġet il-marda tal-ilsien u d-dwiefer, id-deni klassiku tal-ħnieżer, id-deni Afrikan tal-ħnieżer, l-enċefalomjelite enterovirali porċina (il-marda ta' Teschen), l-istomatite vesikulari u l-marda ta’ Aujeszky;
            II.3.3. qabel ma ddaħħlu fl-alloġġ tal-kwarantina msemmi fil-punt II.3.1., ma nżammux preċedentement f'xi merħla ta' status ta' saħħa inferjuri;
         
         
            
         Test ta 'immaġni
         
            II.4.1. qabel il-perjodu tal-kwarantina msemmi fil-punt II.3.1. u fit-30 jum ta’ qabel, kienu suġġetti għat-testijiet li ġejjin, li twettqu skont l-istandards internazzjonali, b’riżultati negattivi:
            II.4.1.1. test tamponat tal-antiġen tal-bruċella fir-rigward tal-bruċellożi;
            (1) jew [II.4.1.2. test ta' newtralizzazzjoni tas-serum jew it-test ELISA li juża l-antiġeni virali kollha tal-marda ta’ Aujeszky fil-każ ta' ħnieżer li ma humiex imlaqqma;]
            (1) jew [II.4.1.2. test tal-Elisa għall-antiġeni gE tal-marda ta’ Aujeszky fil-każ ta’ ħnieżer imlaqqma bil-vaċċin gE imħassar;]
            II.4.2. matul l-aħħar 15-il jum tal-perjodu ta’ kwarantina ta’ mill-inqas 30 jum imsemmija fil-punt II.3.1, kienu suġġetti għat-testijiet li ġejjin b’riżultati negattivi;
            II.4.2.1. fil-każ tal-bruċellożi, test tamponat għall-antiġen tal-bruċella;
            (1) jew [II.4.2.2. test ta' newtralizzazzjoni tas-serum jew it-test ELISA li juża l-antiġeni virali kollha tal-marda ta’ Aujeszky fil-każ ta' ħnieżer li ma humiex imlaqqma;]
            (1) jew [II.4.2.2. test tal-Elisa għall-antiġeni gE tal-marda ta’ Aujeszky fil-każ ta’ ħnieżer imlaqqma bil-vaċċin gE imħassar;]
            II.5. Bla ħsara għad-dispożizzjonijiet applikabbli għall-każi ta' meta saret dijanjosi tal-marda tal-ilsien u d-dwiefer jew ta’ mard ieħor li qabel kien elenkat fil-lista A tal-OIE, jekk kwalunkwe mit-testijiet imsemmija fil-punt II.4.2. jirriżultaw pożittivi, l-annimal għandu jitneħħa minnufih mill-alloġġ tal-kwarantina. Fil-każ ta’ kwarantina fi grupp, l-awtorità kompetenti tkun ħadet l-miżuri kollha neċessarji sabiex tiżgura li l-annimali li jkun fadal kellhom stat ta’ saħħa sodisfaċenti qabel ma jiddaħħlu fiċ-ċentru tal-ġbir skont il-punt II.3;
            II.5.1. Madankollu, f'dak li jirrigwardja l-bruċellożi meta l-annimali kienu pożittivi, għandu jkun ġie implimentat il-protokoll segwenti:
            II.5.1.1. is-sera pożittivi kienu soġġetti għal test ta' seroaglutinazzjoni kif ukoll għat-test imsemmi fil-punt II.4.2.1 li ma jkunx twettaq;
            II.5.1.2. stħarriġ epidemjoloġiku twettaq fuq l-istabbilimenti tal-oriġini tal-annimali li jkollhom reazzjoni;
            II.5.1.3. dwar l-annimali pożittivi, tieni serje ta' testijiet (it-test tamponat tal-antiġen tal-bruċella, is-seroaglutinazzjoni, it-test tal-fissazzjoni komplimentarja) twettqet fuq il-kampjuni miġbura aktar min sebat ijiem wara l-ewwel ġbir.
            II.5.2. Is-suspett ta' bruċellożi jiġi kkonfermat jew eliminat fid-dawl tar-riżultati tal-istħarriġ imwettaq fuq l-istabbilimenti tal-oriġini u t-tqabbil tar-riżultati taż-żewġ serje ta' testijiet;
            II.5.3. Meta s-suspett ta’ bruċellożi jiġi eskluż, l-annimali li rriżultaw negattivi għall-ewwel test għall-bruċellożi jistgħu jiddaħħlu fiċ-ċentru. L-annimali li rriżultaw pożittivi għal test wieħed jistgħu jiġu aċċettati jekk jirriżultaw negattivi għal żewġ serjejiet ta’ testijiet (test tamponat tal-antiġen tal-bruċella, seroagglutinazzjoni, test ta’ fissazzjoni komplimentarja) li jsiru b’intervall ta’ mill-inqas sebat ijiem;
            II.5.4. It-testijiet kollha saru f’laboratorju approvat mill-awtorità kompetenti;
            II.5.5. L-annimali ddaħħlu biss fiċ-ċentru tal-ġbir tas-semen bil-permess espress taċ-ċentru veterinarju u l-movimenti kollha tal-annimali, kemm 'il ġewwa kif ukoll ’il barra ġew dokumentati;
            II.5.6. L-ebda annimal li ddaħħal fiċ-ċentru tal-ġbir tas-semen ma wera xi sinjal kliniku fil-ġurnata ta’ dħul; l-annimali kollha ġew b’mod dirett mill-alloġġ tal-kwarantina kif jissemma fil-punt II.3.1. li, dakinhar tal-konsenja u matul il-perjodu ta’ residenza tal-annimali, b’mod uffiċjali ssodisfa dawn il-kundizzjonijiet li ġejjin:
            II.5.6.1. li ma kienx jinsab f’żona ristretta ddefinita skont id-dispożizzjonijiet tal-leġiżlazzjoni nazzjonali minħabba li feġġet il-marda tal-ilsien u d-dwiefer, id-deni klassiku tal-ħnieżer, id-deni Afrikan tal-ħnieżer, l-enċefalomjelite enterovirali porċina (il-marda ta' Teschen), l-istomatite vesikulari u l-marda ta’ Aujeszky;
            II.5.6.2. l-ebda evidenza klinika, patoloġika jew seroloġika tal-marda ta’ Aujeszky ma kienet dokumentata fl-aħħar 30 jum;
         
         
            
         Test ta 'immaġni
         
            It-testijiet obbligatorji ta’ rutina għall-annimali li jinżammu f’ċentru tal-ġbir tas-semen approvat
            II.6. L-annimali kollha mizmuma f'ċentru approvat tal-ġbir tas-semen ġew suġġetti għat-testijiet li ġejjin b'riżultati negattivi:
            II.6.1. test tan-newtralizzazzjoni tas-serum jew tal-ELISA billi ntużaw l-antiġeni virali tal-marda ta’ Aujeszky kollha fil-każ ta’ ħnieżer mhux imlaqqma, jew test tal-ELISA għall-antiġeni gE tal-marda ta’ Aujeszky fil-każ ta’ ħnieżer imlaqqma b’vaċċin gE imħassar;
            II.6.2. fil-każ tal-bruċellożi, test tamponat għall-antiġen tal-bruċella;
            II.6.3. It-testijiet imsemmija fil-punti II.6.1 u II.6.2 twettqu:
            (1) jew [II.6.3.1. fuq l-annimali kollha meta jħallu ċ-ċentru, imma mhux aktar tard minn 12-il xahar wara d-dħul meta dawn ma jkunux ħallew iċ-ċentru qabel dan iż-żmien. Il-kampjunar jista' jitwettaq fil-biċċerija;]
            (1) jew [II.6.3.1. fuq 25 % tal-annimali fiċ-ċentru, kull tliet xhur,
            u il-kampjuni kienu rappreżentattivi tal-popolazzjoni kollha, fejn għandhom x’jaqsmu l-età u l-post fejn jgħixu, biex ġie żgurat li l-annimali kollha jkunu ttestjati għall-inqas darba kemm idumu fiċ-ċentru u għall-inqas kull 12-il xahar jekk idumu fiċ-ċentru għal aktar minn sena;]
            II.6.4. It-testijiet kollha saru f’laboratorju approvat mill-awtorità kompetenti.
            II.6.5. Jekk xi wieħed mit-testijiet imsemmija fil-punti II.6.1 – II.6.3 irriżulta pożittiv, l-annimali ġew iżolati u s-semen miġbur minnhom mindu ħareġ l-aħħar riżultat negattiv ma tħalliex ikun is-suġġett ta' importazzjoni,
            u is-semen miġbur minn kull annimal fiċ-ċentru mid-data tal-aħħar test negattiv ta’ dak l-annimal inħażen b’mod separat u ma tħalliex jiġi importat sakemm l-istat ta’ saħħa taċ-ċentru reġa’ ġie stabbilit.
            Il-kundizzjonijiet li jrid jissodisfa s-semen miġbur fiċ-ċentri approvati
            II.7. Is-semen ikun inkiseb minn annimali li:
            II.7.1. kienu residenti fi … (Isem pajjiż terz (2)) għal perjodu ta’ mill-inqas tliet xhur eżatt qabel il-ġbir;
            II.7.2. klinikament ma wrewx sinjali ta' mard dakinhar li nġabar is-semen;
            II.7.3. ma jkollhomx it-tilqima kontra l-marda tal-ilsien u d-dwiefer;
            II.7.4. jissodisfaw ir-rekwiżiti msemmija fil-punt II.3;
            II.7.5. ma tħallewx jitgħammru;
            II.7.6. li nżammu f'ċentri tal-ġbir tas-semen li ma kinux jinsabu f’żona ristretta ddefinita skont id-dispożizzjonijiet tal-leġiżlazzjoni nazzjonali b'rabta mal-marda tal-ilsien u d-dwiefer, id-deni klassiku tal-ħnieżer, id-deni Afrikan tal-ħnieżer, l-enċefalomjelite enterovirali porċina (il-marda ta' Teschen), l-istomatite vesikulari u l-marda ta’ Aujeszky;
            II.7.7. inżammu f’ċentri tal-ġbir tas-semen li, matul il-perjodu ta’ 30 jum eżatt qabel il-ġbir, kienu ħielsa mill-marda ta’ Aujeszky;
            II.8. Taħlita effettiva ta’ antibijotiċi, b’mod partikolari kontra l-leptospiri u l-mikoplażmi, inżdiedet mas-semen wara li kien iddilwit għall-aħħar darba jew mad-dilwent. Fil-każ ta’ semen iffriżat, l-antibijotiċi ġew miżjuda qabel ma s-semen kien iffriżat;
            II.8.1. Din it-taħlita pproduċiet effett mill-inqas ekwivalenti għal dawn id-dilwiti li ġejjin: mhux inqas minn:
            500 μg streptomiċin kull ml f’dilwita finali,
            500 IU peniċillin kull ml f’dilwita finali,
            150 μg linkomiċin kull ml f’dilwita finali,
            300 μg spectinomiċin kull ml f’dilwita finali.
            II.8.2. Eżatt wara ż-żieda tal-antibijotiċi, is-semen dilwit inżamm f’temperatura ta’ mill-inqas 15 °C għal perjodu ta’ mhux inqas minn 45 minuta;
            II.9. is-semen f’din il-kunsinna:
            II.9.1. inħażen kif stabbilit fl-Anness A tad-Direttiva tal-Kunsill 90/429/KEE (il-kundizzjonijiet li għandhom x’jaqsmu mal-approvazzjoni u s-superviżjoni taċ-ċentri tal-ġbir tas-semen) qabel ma ntbagħat;
            II.9.2. qed jiġi ttrasportat lejn il-pajjiż tad-destinazzjoni fi fliexken li tnaddfu u ġew iddiżinfettati jew sterilizzati qabel ma ntużaw u li ġew issiġillati qabel ma ntbagħtu mill-faċilitajiet approvati tal-ħażna.
         
         
            
         Test ta 'immaġni
         
            Noti
            Parti I
            Kaxxa ta’ referenza I.8: Ipprovdi l-kodiċi tat-territorju kif jidher fl-Anness I tad-Deċiżjoni 2009/893/KE.
            Kaxxa ta’ referenza I.11: Il-post tal-oriġini għandu jikkorrespondi sal-31 ta’ Diċembru 2009 maċ-ċentru tal-ġbir tas-semen tal-oriġini tas-semen elenkat fl-Anness III tad-Deċiżjoni 2009/893/KE u mill-1 ta’ Jannar 2010 maċ-ċentru tal-ġbir tas-semen tal-oriġini tas-semen elenkat skont l-Artikolu 8(2) tad-Direttiva 90/429/KE: (http://circa.europa.eu/irc/sanco/vets/info/data/semen/semen.html).
            Kaxxa ta’ referenza I.22: L-għadd ta' pakketti għandu jikkorrispondi mal-għadd ta' kontenituri.
            Kaxxa ta’ referenza I.23: L-identifikazzjoni tal-kontenitur u n-numru tas-siġill għandhom jiġu indikati.
            Kaxxa ta’ referenza I.28: Il-marka tal-identifikazzjoni għandha tikkorrispondi mal-identifikazzjoni tal-annimali donaturi u d-data tal-ġbir.
            In-numru tal-approvazzjoni taċ-ċentru: għandu jikkorrespondi sal-31 ta’ Diċembru 2009 maċ-ċentru tal-ġbir tas-semen tal-oriġini tas-semen elenkat fl-Anness I tad-Deċiżjoni 2009/893/KE u mill-1 ta’ Jannar 2010 maċ-ċentru tal-ġbir tas-semen tal-oriġini tas-semen elenkat skont l-Artikolu 8(2) tad-Direttiva 90/429/KEE: (http://circa.europa.eu/irc/sanco/vets/info/data/semen/semen.html).
            Parti II
            (1) Ingassa fejn ma japplikax.
            (2) Pajjiżi elenkati fl-Anness I tad-Deċiżjoni 2009/893/KE.
            Il-firma u t-timbru għandhom ikunu b'kulur differenti minn dak tal-kliem stampat.
            Veterinarju uffiċjali
            Isem (b’ittri kapitali):
            Kwalifika u titolu:
            Data:
            Firma:
            Timbru
         
         
            PARTI 2
         
         
            Noti ta' spjegazzjoni dwar iċ-ċertifikazzjoni
         
         
                  
                     (a)
                  
                  
                     Iċ-ċertifikati tas-saħħa għandhom jinħarġu mill-awtorità kompetenti tal-pajjiż terz esportatur, skont il-mudell stipulat fl-Anness II.
                     Jekk jintalab dan mill-Istat Membru destinatarju, ir-rekwiżiti taċ-ċertifikazzjoni addizzjonali u l-attestazzjonijiet li jiċċertifikaw li dawk ir-rekwiżiti huma ssodisfati għandhom jiġu inkorporati wkoll fil-formola oriġinali taċ-ċertifikat tas-saħħa.
                  
               
                  
                     (b)
                  
                  
                     L-oriġinali taċ-ċertifikat tas-saħħa għandu jkun magħmul minn folja waħda, jew, fejn aktar test huwa meħtieġ, għandu jkun f'tali forma li l-folji kollha meħtieġa jiffurmaw ċertifikat sħiħ integrat li ma jkunx diviżibbli.
                  
               
                  
                     (c)
                  
                  
                     Meta ċ-ċertifikat tas-saħħa mudell jiddikjara li ċerti dikjarazzjonijiet għandhom jinżammu kif xieraq, dikjarazzjonijiet li ma jkunux rilevanti, jistgħu jinqatgħu u jitniżżlu l-inizjali u t-timbru mill-uffiċjal taċ-ċertifikazzjoni, jew jitħassru kompletament miċ-ċertifikat.
                  
               
                  
                     (d)
                  
                  
                     Iċ-ċertifikat tas-saħħa għandu jitfassal f'tal-anqas waħda mil-lingwi uffiċjali tal-Istat Membru tal-post tal-ispezzjoni fuq il-fruntiera fejn tiddaħħal il-kunsinna fil-Komunità u tal-Istat Membru destinatarju. Madankollu, dawk l-Istati Membri jistgħu jawtorizzaw li ċ-ċertifikat jitfassal f'lingwa uffiċjali ta' Stat Membru ieħor, akkumpanjat, jekk ikun meħtieġ, minn traduzzjoni uffiċjali.
                  
               
                  
                     (e)
                  
                  
                     Jekk għal raġunijiet ta’ identifikazzjoni tal-oġġetti tal-kunsinna (skeda fil-punt I.28 taċ-ċertifikat mudell), jiġu mehmuża folji addizzjonali maċ-ċertifikat tas-saħħa, dawn il-folji għandhom jitqiesu wkoll bħala li jiffurmaw parti miċ-ċertifikat oriġinali taċ-ċertifikat tas-saħħa bl-applikazzjoni tal-firma u t-timbru tal-uffiċjal li jiċċertifika, fuq kull paġna.
                  
               
                  
                     (f)
                  
                  
                     Meta ċ-ċertifikat tas-saħħa, inklużi l-iskedi addizzjonali msemmija f'(e), ikun fih aktar minn paġna waħda, kull paġna għandha tkun innumerata (numru tal-paġna) ta' (numru totali ta' paġni), fil-qiegħ tal-paġna u għandu jkollu n-numru tar-referenza taċ-ċertifikat li ngħata mill-awtorità kompetenti fuq nett tal-paġni.
                  
               
                  
                     (g)
                  
                  
                     Il-verżjoni oriġinali taċ-ċertifikat tas-saħħa għandha titlesta u tiġi ffirmata minn veterinarju uffiċjali sal-aħħar jum tax-xogħol qabel issir it-tagħbija tal-kunsinna għall-esportazzjoni lejn il-Komunità. L-awtoritajiet kompetenti tal-pajjiż terz esportatur għandhom jiżguraw li r-rekwiżiti taċ-ċertifikazzjoni ekwivalenti għal dawk stipulati fid-Direttiva tal-Kunsill 96/93/KE (1) jiġu segwiti.
                     Il-lewn tal-firma u tat-timbru tal-veterinarju uffiċjali għandu jkun differenti minn dak tat-tipa stampata fuq iċ-ċertifikat tas-saħħa. L-istess regola tapplika għat-timbri minbarra dawk ibbuzzati jew bil-marka tal-ilma.
                  
               
                  
                     (h)
                  
                  
                     L-oriġinal taċ-ċertifikat tas-saħħa jrid jakkumpanja l-kunsinna sakemm tasal fil-post tal-ispezzjoni fil-fruntiera ta' introduzzjoni fil-Komunità.
                  
               
                  
                     (i)
                  
                  
                     In-numru tar-referenza taċ-ċertifikat imsemmi fil-punti I.2 u II.a taċ-ċertifikat tas-saħħa mudell għandu jinħareġ mill-awtorità kompetenti tal-pajjiż terz esportatur.
                  
               
            (1)  ĠU L 13, 16.1.1997, p. 28.
      
      
         ANNESS III
         
            Lista ta' pajjiżi terzi li minnhom l-Istati Membri għandhom jawtorizzaw l-importazzjoni ta' semen ta' annimali domestiċi tal-ispeċi porċina
         
         
                     Kodiċi ISO
                  
                  
                     Numru ta' approvazzjoni
                  
                  
                     Isem u indirizz taċ-ċentru
                  
               
                     IL-KANADA
                  
               
                     CA
                  
                  
                     7-AI-100
                  
                  
                     
                                 Aurora GTC
                              
                           
                                 Box 177
                              
                           
                                 Kipling, Saskatchewan
                              
                           
                                 Location SW 15-10-6 W2
                              
                           
               
                     CA
                  
                  
                     8-AI-05
                  
                  
                     
                                 Alberta Swine Genetics Corp.
                              
                           
                                 Box 3310
                              
                           
                                 Leduc
                              
                           
                                 Alberta T9E 6M3
                              
                           
               
                     CA
                  
                  
                     7-AI-96
                  
                  
                     
                                 Hypor
                              
                           
                                 Box 323
                              
                           
                                 Ituna
                              
                           
                                 Saskatchewan S0A 1V0
                              
                           
               
                     CA
                  
                  
                     7-AI-105
                  
                  
                     
                                 Topigs Canada Inc
                              
                           
                                 201-1465 Buffalo Place
                              
                           
                                 Manitoba R3T 1L8
                              
                           
               
                     L-IŻVIZZERA
                  
               
                     CH
                  
                  
                     CH-LU-AI-01S
                  
                  
                     
                                 Suisag, 6213 Knuttwil, Schaubern,
                              
                           
                                 A: 041 462 65 50 B: 041 462 65 49
                              
                           
                                 info@suisag.ch
                              
                           
               
                     CH
                  
                  
                     CH-TG-AI-01S
                  
                  
                     
                                 Suisag, 9545 Wängi, Eggetsbühl,
                              
                           
                                 A: 041 462 65 50 B: 041 462 65 49
                              
                           
                                 kca@suisag.ch
                              
                           
               
                     L-ISTATI UNITI
                  
               
                     US
                  
                  
                     09IL002
                  
                  
                     
                                 INET * AI, INC.
                              
                           
                                 2429 N. 1950th Avenue
                              
                           
                                 Camp Point, IL 62320